Diari Oficial de la Generalitat Valenciana


Sumari del DOGV 6980, del 07-03-2013 (2013/2194)

Notificació de la sentència dictada en el recurs d'apel·lació número 844/2012.
------------------------------------------------------------------------------

### Dades del document

Número de DOGV
:   6980

Data del DOGV
:   07-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2194


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el recurs d'apel·lació número 844/2012. [2013/2194]  
Procediment: recurs d'apel·lació (LECn) número 000844/6723-MN.   
Dimana: del juí verbal núm. 001461/2011.  
Del: Jutjat Mercantil número 2 de València.  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte faig saber:   
Que en virtut del que s'ha acordat per la Resolució del dia de hui, dictada en el rotlle d'apel·lació número 000844/2012, dimanant del juí verbal 001461/2011, seguit davant del Jutjat mercantil número 2 de València, s'ha ordenat notificar a la persona apel·lada que no ha comparegut en esta alçada, que es dirà al final, la sentència dictada en el rotlle esmentat, que té l'encapçalament i dispositiva com seguix:  
«Encapçalament  
La Secció Novena de l'Audiència Provincial de València, sent ponent la magistrada María Antonia Gaitón Redondo, ha vist el present rotlle d'apel·lació número 000844/2012, que dimana de les actuacions de juí verbal 001461/2011, promogudes davant el Jutjat mercantil número 2 de València, entre parts; d'una, com a apel·lant, a Agenciares, SL, representada per la procuradora dels tribunals Rosa Ana Pérez Puchol, i assistit del lletrat Luis Vicent Bosca, i d'una altra, com a apel·lats, a Pedro Peláez Catalá, en virtut del recurs d'apel·lació interposat per Agenciares, SL.  
Dispositiva  
S'estima en part el recurs d'apel·lació interposat per la representació de l'entitat Agenciares, SL contra la Sentència de data 17 d'abril de 2012, dictada per el Jutjat Mercantil número 2 de València en actuacions de juí verbal número 1461/11, revoquem la dita resolució i, en el seu lloc, estimem parcialment la demanda inicial de les actuacions, condemnem el demandat, Pedro Peláez Catalá, que pague a l'entitat actora la quantitat de 3.247,85 euros, més els interessos de l'article 576 LEC meritats per la dita quantitat, i s'imposen les costes de la primera instància a la part demandada i sense fer expressa imposició de les meritades en esta alçada.   
S'acorda la devolució a la part apel·lant del depòsit constituït per a recórrer.   
Notifiqueu esta resolució a les parts i, de conformitat amb el que establix l'article 207.4 de la Llei d'Enjudiciament Civil 1/2000, feu-los saber que una vegada hagen transcorregut els terminis establits per a recórrer sense haver-se impugnat, esdevindrà ferma, sense necessitat d'una declaració ulterior; i torneu les actuacions originals, junt amb un certificat literal d'esta resolució i l'ofici oportú, al Jutjat d'on procedisquen.»  
I perquè el que s'ha disposat es complisca i valga de notificació a l'apel·lat que no ha comparegut en esta alçada, Pedro Peláez Catalá, amb la fixació prèvia d'este edicte al tauler d'anuncis d'esta Secció Novena i la publicació en el Diari Oficial de la Comunitat Valenciana, expedisc este edicte.   
  
València, 27 de febrer de 2013.- El secretari judicial: Román Rodríguez de Albaladejo.